CELEX: 32014D0886
Language: lt
Date: 1417651200000
Title: 2014/886/ES: 2014 m. gruodžio 4 d. Europos Parlamento ir Tarybos sprendimas, kuriuo skiriamas Europos duomenų apsaugos priežiūros pareigūnas ir priežiūros pareigūno pavaduotojas

9.12.2014   
            
            
               LT
            
            
               Europos Sąjungos oficialusis leidinys
            
            
               L 351/9
            
         EUROPOS PARLAMENTO IR TARYBOS SPRENDIMAS
   2014 m. gruodžio 4 d.
   kuriuo skiriamas Europos duomenų apsaugos priežiūros pareigūnas ir priežiūros pareigūno pavaduotojas
   
      (2014/886/ES)
   
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2000 m. gruodžio 18 d. Europos Parlamento ir Tarybos reglamentą (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (1), ypač į jo 42 straipsnio 1 dalį,
   atsižvelgdami į pasiūlymą dėl kandidatų sąrašo, kurį vadovaudamasi Reglamento (EB) Nr. 45/2001 42 straipsnio 1 dalimi 2014 m. rugsėjo 16 d. po šioms pareigoms eiti paskelbto viešo konkurso parengė Europos Komisija, siekiant paskirti Europos duomenų apsaugos priežiūros pareigūną ir priežiūros pareigūno pavaduotoją,
   kadangi:
   
               (1)
            
            
               2014 m. sausio 16 d. baigėsi Europos duomenų apsaugos priežiūros pareigūno ir priežiūros pareigūno pavaduotojo kadencija. Tačiau pagal Reglamento (EB) Nr. 45/2001 42 straipsnio 6 dalį Europos duomenų apsaugos priežiūros pareigūnas ir priežiūros pareigūno pavaduotojas eina pareigas tol, kol jie yra pakeičiami;
            
         
               (2)
            
            
               kadangi bendru Europos Parlamento ir Tarybos sutarimu penkerių metų laikotarpiui nuo 2014 m. gruodžio 4 d. turi būti paskirti Europos duomenų apsaugos priežiūros pareigūnas ir priežiūros pareigūno pavaduotojas,
            
         PRIĖMĖ ŠĮ SPRENDIMĄ:
   1 straipsnis
   Laikotarpiui nuo 2014 m. gruodžio 4 d. iki 2019 m. gruodžio 5 d. skiriami:
   
               —
            
            
               Europos duomenų apsaugos priežiūros pareigūnu: Giovanni BUTTARELLI,
            
         
               —
            
            
               priežiūros pareigūno pavaduotoju: Wojciech Rafał WIEWIÓROWSKI.
            
         2 straipsnis
   Šis sprendimas įsigalioja 2014 m. gruodžio 4 d.
   
      Priimta Briuselyje 2014 m. gruodžio 4 d.
      
         
            Europos Parlamento vardu
         
         
            Pirmininkas
         
         M. SCHULZ
      
      
         
            Tarybos vardu
         
         
            Pirmininkas
         
         S. GOZI
      
   
   
      (1)  OL L 8, 2001 1 12, p. 1.